Arbeidsmiljøpris ved

Det medisinske fakultet

**Hva er arbeidsmiljøprisen?**

* Arbeidsmiljøprisen tildeles årlig til en person eller enhet/gruppe som har gjort en særlig innsats for arbeidsmiljøet.

**Tildelingskriterier:**

Ut fra en helhetsvurdering skal prisen tildeles den eller dem som har gjennomført eller tatt initiativ til nye og innovative tiltak etter minst ett av følgende kriterier:

1. Bidrar til å øke sikkerheten på arbeidsplassen.
2. Bidrar aktivt til et positivt arbeidsmiljø preget av inkludering og mangfold.
3. Bidrar til å øke forståelsen av og kunnskapen om arbeidet med helse, miljø og sikkerhet.
4. Tiltak som bygger broer på tvers av organisasjonen, og som bidrar til at «vi - følelsen» styrkes.

**Nominasjon av arbeidsmiljøprisen:**

* Alle ansatte kan fremme forslag til kandidater til arbeidsmiljøprisen. Forslagene skal stilles via [skjemaker](https://skjemaker.app.uib.no/view.php?id=14924961), med beskrivelse av hva kandidaten/kandidatene har bidratt med av arbeidsmiljøskapende innsats, og hvorfor kandidaten/kandidatene bør få prisen. Av begrunnelsen bør det fremgå hvordan den foreslåtte kandidaten oppfyller tildelingskriteriene.

**Juryen:**

* Juryen består av fakultetets HMS utvalg ledet av fakultetsdirektør.

**Pris og utdeling**

Prisen kan deles mellom to eller flere prisvinnere. Mottakeren av arbeidsmiljøprisen tildeles inntil kr. 20.000. og et diplom som synliggjør vinnerens/vinnernes innsats på lokal arbeidsplass. Prispengene skal benyttes til HMS-relaterte tiltak ved enheten, lokalt HMS utvalg skal i samråd med prisvinner prioritere bruken av midlene. Tiltaket eller formålet må bidra til et godt og inkluderende arbeidsmiljø og må kunne dokumenteres.

Prisen blir delt ut på fakultetets felles HMS-dag, 21. februar 2024.